Document ID: 32009R0759

UREDBA KOMISIJE (ES) št. 759/2009
z dne 19. avgusta 2009
o spremembi Priloge k Uredbi Sveta (ES) št. 21/2004 o uvedbi sistema za identifikacijo in registracijo ovc in koz
(Besedilo velja za EGP)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 21/2004 z dne 17. decembra 2003 o uvedbi sistema za identifikacijo in registracijo ovc in koz ter o spremembi Uredbe (ES) št. 1782/2003 in direktiv 92/102/EGS in 64/432/EGS (1) ter zlasti prvega pododstavka člena 10(1) Uredbe,
ob upoštevanju naslednjega:
(1)
Uredba (ES) št. 21/2004 določa, da mora vsaka država članica vzpostaviti sistem za identifikacijo in registracijo ovc in koz v skladu z določbami iz navedene uredbe.
(2)
Ta sistem zajema štiri elemente, in sicer sredstva za identifikacijo posamezne živali; posodobljene registre na vseh gospodarstvih; dokumente o premikih ter centralni register ali računalniško zbirko podatkov. Priloga k navedeni uredbi navaja zahteve za navedene elemente.
(3)
Člen 4(3) Uredbe (ES) št. 21/2004 trenutno določa, da se lahko živali, ki so namenjene za zakol pred starostjo 12 mesecev in niso namenjene za trgovino znotraj Skupnosti niti za izvoz v tretje države, identificirajo po metodi pod pogoji iz oddelka A.7 Priloge k navedeni uredbi. Vendar se v nekaterih primerih živali, ki so bile sprva namenjene za zakol, pozneje vseeno uporabijo za rejo na gospodarstvih, ki niso gospodarstva rojstva. Zato je treba omogočiti, da se take živali posamezno identificirajo, potem ko so zapustile gospodarstva rojstva, če se ta lahko izsledijo za posamezne živali.
(4)
Oddelek C Priloge k Uredbi (ES) št. 21/2004 navaja podatke, ki jih morajo vsebovati dokumenti o premiku. Za beleženje posamezne identifikacijske kode v dokument o premiku se živali posamezno odčitajo ob odhodu. Živali se znova odčitajo v namembnem gospodarstvu. Zaradi zmanjšanja upravnega bremena je treba omogočiti, da se pod nekaterimi pogoji identifikacijske kode živali zabeležijo na namembnem gospodarstvu namesto na gospodarstvu odhoda.
(5)
Člen 7(2) Uredbe (ES) št. 21/2004 določa, da nekateri imetniki opravijo popis živali najmanj enkrat letno. Oddelek D Priloge k navedeni uredbi določa, da računalniška zbirka podatkov vsebuje nekatere podatke. Izid popisa je del navedenih podatkov. Zaradi zmanjšanja upravnega bremena je treba dopustiti, da se izid popisa ne beleži v tistih državah članicah, v katerih vsebuje računalniška zbirka podatkov poleg podatkov v skladu z oddelkom D navedene priloge še posamezne identifikacijske kode vsake živali na gospodarstvih.
(6)
Uredbo (ES) št. 21/2004 je zato treba ustrezno spremeniti.
(7)
Ukrepi, predvideni s to uredbo, so v skladu z mnenjem Stalnega odbora za prehranjevalno verigo in zdravje živali -
SPREJELA NASLEDNJO UREDBO:
Člen 1
Priloga k Uredbi (ES) št. 21/2004 se spremeni v skladu s Prilogo k tej uredbi.
Člen 2
Ta uredba začne veljati dvajseti dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 19. avgusta 2009

Labels: 7
0
6